PolyAgent/wiki_georgian_en_parallel_20231101 huggingface dataset:
ზღვა

ზღვა — მსოფლიო ოკეანის ნაწილი, გამოყოფილი ხმელეთით ან შემაღლებული წყალქვეშა რელიეფით. მსოფლიო ოკეანისაგან აგრეთვე განსხვავდება ჰიდროლოგიური, მეტეოროლოგიური და კლიმატური რეჟიმით, რაც დაკავშირებულია მსოფლიო ოკეანესთან მიმართებაში მათ შემოსაზღვრულ მდებარეობასა და წყლის შენელებულ მიმოქცევასთან გაშლილ ნაწილთან შეზღუდული კავშირის გამო. ზოგიერთი ზღვა ნაწილია სხვა ზღვის (მაგალითად, ეგეოსის ზღვა – ხმელთაშუა ზღვის ნაწილია). ტერმინი „ზღვა“ ხშირად გამოიყენება გაუმდინარე, დიდი, მლაშე ტბებისა (მაგალითად, კასპიის ზღვა, არალის ზღვა) და ხელოვნური წყალსაცავების (მაგალითად, თბილისის ზღვა) სახელწოდებებში.
ამასთან, ზღვებს ყოფენ მათი ფლორისა და ფაუნის შესაბამისად. ზღვის ფაუნისთვის დამახასიათებელია ენდემურობა.
სხვადასხვა ავტორებთან, კერძოდ, ბიბლიაში, ზღვად შეიძლება იწოდოს წყლის ნებისმიერი დიდი სივრცე (მდინარეები, ტბები, ყურეები); მაგალითად, ეგვიპტის ზღვა (ესაია წინასწარმეტყველის წიგნი, 11.15) ბიბლიაში, სხვადასხვა მოსაზრებით, აღნიშნავს ან მდინარე ნილოსს, ან წითელი ზღვის ნაწილს. გარდა ამისა, ამ წიგნში ზღვად იწოდება მდინარე ევფრატიც.
ზღვად წოდებული ობიექტები არსებობს არა მხოლოდ დედამიწაზე; მაგ., სამხრეთის ზღვა არსებობს მარსსა და მთვარეზე (მთვარეზე ზღვად იწოდება (ვიზუალურად) ამ პლანეტის დისკოზე არსებული მუქი ლაქა).
ზღვები ოკეანეების მიხედვით
წყნარი ოკეანე
არაფურის ზღვა
ბანდის ზღვა
ბერინგის ზღვა
აღმოსავლეთ ჩინეთის ზღვა
ყვითელი ზღვა
მარჯნის ზღვა
მინდანაოს ზღვა
ოხოტის ზღვა
სულავესის ზღვა
სულუს ზღვა
ჰალმაჰერის ზღვა
სერამის ზღვა
ტასმანის ზღვა
ფიჯის ზღვა
ფილიპინის ზღვა
სამხრეთ ჩინეთის ზღვა
იავის ზღვა
იაპონიის ზღვა
ატლანტის ოკეანე
აზოვის ზღვა
ბალტიის ზღვა
ირლანდიის ზღვა
კარიბის ზღვა
სარგასის ზღვა
ჩრდილოეთის ზღვა
ხმელთაშუა ზღვა
ადრიატიკის ზღვა
ალბორანის ზღვა
ბალეარის ზღვა
თრაკიის ზღვა
იონიის ზღვა
კვიპროსის ზღვა
კილიკიის ზღვა
ლიბიის ზღვა
ლიგურიის ზღვა
ლევანტის ზღვა
მარმარილოს ზღვა
მირტოის ზღვა
სარდინიის ზღვა
სიცილიის ზღვა
ტირენიის ზღვა
ეგეოსის ზღვა
კრეტის ზღვა
შავი ზღვა
შეტლანდის ზღვა
ინდოეთის ოკეანე
ანდამანის ზღვა
არაბეთის ზღვა
წითელი ზღვა
ტიმორის ზღვა
ჩრდილოეთის ყინულოვანი ოკეანე
ბარენცის ზღვა
პეჩორის ზღვა
ბაფინის ზღვა
თეთრი ზღვა
ბოფორტის ზღვა
აღმოსავლეთ ციმბირის ზღვა
გრენლანდიის ზღვა
კარის ზღვა
ლაპტევების ზღვა
ნორვეგიის ზღვა
ჩუკოტკის ზღვა
სამხრეთის ოკეანე
ამუნდსენის ზღვა
როსის ზღვა
უედელის ზღვა
სკოშის ზღვა
ლაზარევის ზღვა
დეივისის ზღვა
ბელინსჰაუზენის ზღვა
ჩაკეტილი აუზი
არალის ზღვა
გალილეის ზღვა
კასპიის ზღვა
მკვდარი ზღვა
სოლტონის ზღვა
ბუტირკა (ჯგუფი)

ბუტირკა (ჯგუფი)
ბუტირკა — რუსული მუსიკალური ჯგუფი, ჩამოყალიბებული 2001 წელს, ვორონეჟში, რომელიც მოღვაწეობს ბლატნაია პესნიას ჟანრში. მის შემადგენლობაში შედიან: ოლეგ სიმონოვი (კლავიშებიანი), ანდრეი ბიკოვი (ვოკალი), ალექსანდრე გოლოშაპოვი (ბას-გიტარა),
ანდრეი ჟურავლიოვი (გიტარა) და იური აკიმოვი (დრამერი).
ბუტირკა ითვლება რუსული შანსონის ერთ-ერთ პოპულარულ შემსრულებლად და აქტიურად ატარებს კონცერტებს როგორც რუსეთში, ასევე მის საზღვრებს გარეთ.
ისტორია
დაარსდა 2001 წელს, ვორონოჟში, ალექსანდრე აბრამოვის მიერ, აგრეთვე ცნობილია სიმღერებით: „Запахло весной“, „Подружка с центра“, „Запах воска“, „Шарик“, „Не трогай осень“, „Икона“, „Отсижу за чужие грехи“, „За ростовскую братву“, „Тает снег“, „Аттестат“, „А для вас я никто“ და სხვა.
2013 წლის დეკემბერში ვოკალისტმა ვლადიმირ ჟდამიროვმა დატოვა ჯგუფი და შეუდგა სოლო კარიერას. მას შემდეგ ჯგუფის ყველა სიმღერას ასრულებდა ახალი ვოკალისტი მიხეილ ბორისოვი. 2014 წელს ჟდამიროვმა გამოსცა პირველი სოლო ალბომი За забором Весна.
2015 წელს ბორისოვმა დატოვა ჯგუფი, რის შემდეგაც ბუტირკას შეუერთდა სოლისტი ანდრეი ბუკოვი.
დისკოგრაფია
2002 — Первый альбом
2002 — Второй альбом
2004 — Весточка
2005 — Икона
2007 — Пятый альбом
2009 — Шестой альбом
2010 — Улица свободы
2010 — Хулиган
2014 — Вернусь домой
2015 — Свиданка
2017 — Новое и лучшее
რესურსები ინტერნეტში
რუსული შანსონი - ბუტირკა
Шансон ТВ. ჯგუფი ბუტირკა
«Бутырский вал» ინფორმაცია RollingStone.ru-ზე
სქოლიო
რუსული ჯგუფები
რუსული შანსონის შემსრულებლები
2001 წელს ჩამოყალიბებული ჯგუფები
2000-იანი წლების მუსიკალური ჯგუფები
2010-იანი წლების მუსიკალური ჯგუფები
ორგვარადმსუნთქავნი

ორგვარადმსუნთქავნი — იმ თევზების ქვეკლასი, რომლებიც სუნთქავენ როგორც ლაყუჩებით, ისე ფილტვებით. აქვთ 2 მ-მდე სიგრძის წაგრძელებული და გვერდებიდან შებრტყელებული ან მომრგვალებული სხეული, ქალასთან შეზრდილი ზედა ყბა (ავტოსტილია), ქორდა (მთელი სიცოცხლის განმავლობაში) და შინაგანი ნესტოები — ქოანები. წინა გული ნაწილობრივ გამოყოფილია მარჯვენა და მარცხენა ნაწილებად. აქვთ ფილტვური სისხლის მიმოქცევა.
ქვეკლასში 12 ოჯახია, რომელთაგან 9 ნამარხია, 3 — თანამედროვე. Ceratodidae-ს 1 სახეობა — ნეოცერატოდი — გავრცელებულია ავსტრალიაში, Lepidosirenidae-ს გვარის 1 სახეობა — ლეპიდოსირენი — სამხრეთ ამერიკაში, Protopteridae -ს გვარის 3 სახეობა — პროტოპტერუსები — ცენტრალურ აფრიკაში.
ორგვარადმსუნთქავნი მტკნარი წყლის თევზებია. იკვებებიან უხერხემლოებით, თევზებით, ამფიბიებით, ლეპიდოსირენი და პროტოპტერუსი მშრალ პერიოდში ძილს ეძლევიან. აქვთ სარეწაო მნიშვნელობა. ნეოცერატოდის ჭერა აკრძალულია. ნამარხი ნაშთები ცნობილია დევონური დროიდან.
ლიტერატურა
ძვლიანი თევზები
ბასტერ კიტონი

ბასტერ კიტონი
ჯოზეფ ფრენკ კიტონი (დ. 4 ოქტომბერი, 1895 — გ. 1 თებერვალი, 1966), სასცენო სახელით ცნობილია როგორც ბასტერ კიტონი — ამერიკელი მსახიობი, კომიკოსი, კინორეჟისორი, პროდიუსერი, სცენარისტი და კასკადიორი. სახელი გაითქვა მუნჯ ფილმეში მონაწილეობით. მუდმივად სტოიკური, უემოციო გამომეტყველების წყალობით მიიღო ზედმეტსახელი „დიდებული ქვის სახე“.
ჯოზეფ ფრენკ კიტონი დაიბადა 1895 წლის 4 ოქტომბერს, მსახიობების — ჯო და მაირა კიტონების ოჯახში. სამი წლის ასაკში მშობლებთან ერთად თეატრში გამოდიოდა. მისი დებიუტი კინოში შედგა 1917 წელს ფილმში „ყასაბის დამხმარე“. ამას მოჰყვა კიდევ რამდენიმე როლი კინოში. შემდეგ რეჟისორის დამხმარედ მუშაობდა, პარალელურად იყო სცენარისტი და სპეცეფექტების დამდგმელი. 1918 წლის ივნისში ფრონტზე გაიწვიეს, სადაც 9 თვე გაატარა საფრანგეთში მე-40 ქვეითი დივიზიის შემადგენლობაში. ფრონტზე ყოფნისას ყურის ინფექცია შეეყარა, რამაც სამუდამოდ დაუქვეითა სმენა. ომიდან დაბრუნების შემდეგ რეჟისორობას მიჰყო ხელი. საყოველთაო აღიარება მოიპოვა პირველივე მოკლემეტრაჟიანი ფილმით „ერთი კვირა“ (1920).
ყველაზე მეტად დაფასებულია მის მიერ
1920-იან წლებში შექმნილი ფილმები, რომელთა შორისაა „უმცროსი შერლოკი“ (1924), „გენერალი“ (1926) და „ოპერატორი“ (1928). მსახიობ ორსონ უელსის თქმით — „გენერალი“, ეს იყო კინემატოგრაფიის უმაღლესი მწვერვალი კომედიის სფეროში, და შესაძლოა, უდიდესი ფილმი, რაც კი ოდესმე შექმნილა“.
კრიტიკოსი როჯერ ებერტი წერდა: „1920 წლიდან 1929 წლამდე კიტონი შეუსვენებლად მუშაობდა რიგი ფილმების სერიებზე, რამაც აქცია იგი უდიდეს მსახიობ-რეჟისორად კინოს ისტორიაში.“
1996 წელს ჟურნალმა Entertainment Weekly ბასტერ კიტონს ყველა დროის საუკეთესო კინორეჟისორებს შორის მეშვიდე ადგილი მიუჩინა. 1999 წელს ამერიკის კინოინსტიტუტმა იგი
ყველა დროის ერთ-ერთ საუკეთესო კინომსახიობად დაასახელა. 1959 წელს ბასტერ კიტონს კინემატოგრაფიაში შეტანილი წვლილსთვის საპატიო ოსკარი გადაეცა.
ლიტერატურა
Agee, James, "Comedy's Greatest Era" from Life Magazine (September 5, 1949),reprinted in Agee on Film (1958) McDowell, Obolensky, (2000) Modern Library
Keaton, Buster (with Charles Samuels), My Wonderful World of Slapstick (1960) Doubleday
Lahue, Kalton C., World of Laughter: The Motion Picture Comedy Short, 1910–1930 (1966) University of Oklahoma Press
რესურსები ინტერნეტში
The International Buster Keaton Society
სქოლიო
დაბადებული 4 ოქტომბერი
დაბადებული 1895
გარდაცვლილი 1 თებერვალი
გარდაცვლილი 1966
XIX საუკუნის ამერიკელი მამაკაცი მსახიობები
XX საუკუნის ამერიკელი მამაკაცი მსახიობები
XX საუკუნის ამერიკელი კომიკოსები
საპატიო ოსკარის კავალრები
ამერიკელი მამაკაცი კომიკოსები
ამერიკელი მამაკაცი კომიკოსები
ამერიკელი მამაკაცი კინომსახიობები
ამერიკელი მამაკაცი თეატრის მსახიობები
ამერიკელი მამაკაცი ტელემსახიობები
ამერიკელი კასკადიორები
ჰოლივუდ-ჰილზში დაკრძალულები
Metro-Goldwyn-Mayer-ის კონტრაქტორები
ანიჩკოვის ხიდი

ანიჩკოვის ხიდი — პირველი და ყველაზე განთქმული ხიდია მდ. ფონტანკაზე სანქტ-პეტერბურგში, რუსეთი. ხიდი, რომელიც აიგო 1841-1842 წლებში და რეკონსტრუქცია ჩაუტარდა 1906-1908 წლებში, გამოირჩევა მარტივი ფორმითა და რამდენიმე თვალისმომჭრელი დეკორაციით. განთქმული ოთხი ცხენის სკულპტურასთან (1848-1850) ერთად ხიდს ერთ-ერთი ყველაზე საუცხოო ორნამენტებიანი ჭედური რკინის სახელურები აქვს მთელს პეტერბურგში. ამ სტრუქტურას საკუთარ ნაწარმოებებში ხოტბა შეასხეს პუშკინმა, გოგოლმა და დოსტოევსკიმ.
ლიტერატურა
Yu. B. Novikov, Mosty i naberezhnye Leningrada, Lenizdat: Saint Petersburg (Russia), ISBN 5-289-00690-7
სანქტ-პეტერბურგის ხიდები
Help! (სიმღერა)

Help! (სიმღერა)
Help! — ინგლისური როკ-ჯგუფ The Beatles-ის სიმღერა. იგი შეტანილია ალბომში Help!, რომელიც გამოვიდა 1965 წელს. იგი აგრეთვე გამოიცა სინგლის სახით და აშშ-სა და ბრიტანეთში სამი კვირის მანძილზე ჩარტის პირველ პოზიციაზე იმყოფებოდა.
"Help!"-ის ძირითადი ავტორია ჯონ ლენონია, მაგრამ ავტორებად მითითებულები არიან ლენონი/მაკ-კარტნი. ჟურნალთან Playboy 1984 წელს პოლ მაკ-კარტნიმ განაცხადა, რომ სიმღერის სათაური „სასოწარკვეთისას“ შეიქმნა.
რესურსები ინტერნეტში
The Beatles Bible - ინფორმაცია ჩანაწერებზე
სქოლიო
The Beatles-ის სიმღერები
1965 წლის სიმღერები
პარიზის უმაღლესი ნორმალური სკოლა

პარიზის უმაღლესი ნორმალური სკოლა
უმაღლესი ნორმალური სკოლა (აგრეთვე: „ENS Ulm“, „ENS de Paris“, „Normale Sup“ ან უბრალოდ „Ulm“) —
ფრანგული სახელმწიფო უმაღლესი განათლების დაწესებულება, რომელიც საფრანგეთის სახალხო განათლების სამინისტროს ექვემდებარება. მიმდინარე დირექტორია მინიკ კანტო-სპერბერი (Monique Canto-Sperber). მთავარი კამპუსი მდებარეობს ულმის ქუჩაზე (rue d' Ulm), პარიზის მეხუთე ოლქში (აქედან მომდინარეობს სახელი „ულმის მაღალი ნორმალური სკოლა“).
პარიზი
განათლება საფრანგეთში
საფრანგეთის უმაღლესი სასწავლებლები
მაშუკი

მაშუკი — მთა ჩრდილოეთ კავკასიაში, კავკასიის მინერალური წყლების რაიონში, რუსეთში, სტავროპოლის მხარეში. სიმაღლე 993 მ. წარმოადგენს ლაკოლითს, რომლის კრისტალური გული დაფარულია ზედაცარცული და პალეოგენური კირქვებითა და მერგელებით. მთაზე არის ნახშირმჟავა-გოგირდწყალბადიანი წყაროები. მწვერვალი გუმბათისებრი აქვს. სამხრეთ კალთაზეა 20 მ სიღრმის კარსტული შახტი „პროვალი“. კალთები შემოსილია ფართოფოთლოვანი ტყით. მაშუკის ძირში და კალთებზე გაშენებულია ბალნეოლოგიური კურორტი პიატიგორსკი.
ლიტერატურა
სტავროპოლის მხარის მთები
მყიფე X სინდრომი

მყიფე X სინდრომი — გენეტიკური დაავადება, ქრომოსომული სინდრომი, რომლის დროსაც X ქრომოსომა შეიცავს დეფექტურ გენს. მყიფე X სინდრომი მამაკაცებში უფრო მკვეთრად ვლინდება, ვიდრე ქალებში. ქალებთან კომპენსაციას ნორმალური სტრუქტურის მქონე X ქრომოსომა ახდენს.
სინდრომი პირველად 1943 წელს აღწერეს მარტინმა და ბელმა, ამიტომ მას მარტინ-ბელის სინდრომსაც უწოდებენ.
დამახასიათებელი ნიშნები
მყიფე X სინდრომი ვლინდება ფიზიკურ, შემეცნებით და ქცევით მახასიათებლებში. მახასიათებლის გამოვლენა დამოკიდებულია გენის მუტაციის ხარისხზე.
ამ სინდრომის მქონე ბავშვებს ხშირად აქვთ:
ფიზიკური ნიშნები :
გრძელი სახე
დიდი თავი
ფართო და წინ წამოწეული ყურები
ბრტყელი ტერფი
მსხვილი, წინ წამოწეული ნიკაპი
გულის პათოლოგია
ბიჭებთან - დიდი სათესლე ჯირკვლები
შემეცნებითი თავისებურებები
იოლი გონებრივი ჩამორჩენილობა
მეტყველების შეფერხება
ყურადღების კონცენტრაციის პრობლემა
საუბრის წამოწყებისა და კითხვის დასმის პრობლემები
არითმეტიკული ოპერაციების შესრულებასთან დაკავშირებული პრობლემები
ქცევითი მახასიათებლები
აუტისტური ტიპის ქცევა
გუნება-განწყობილების ხშირი ცვლა
აგრესიული აფეთქებები
აკვიატებული აზრები
შფოთვის მაღალი დონე
გამომწვევი მიზეზები და გამოვლენის სიხშირე
ინტენსიური გენეტიკური კვლევების საფუძველზე დადგინდა, რომ სინდრომი გამოწვეულია X ქრომოსომაზე FMR-1 გენის მთლიანი ან ნაწილობრივი მუტაციით. ეს დაავადება მამაკაცებში უფრო ხშირად გვხვდება, რადგან მამაკაცებს ერთი X ქრომოსომა აქვთ, დაავადება კი სწორედ X ქრომოსომის დაზიანებისას ვლინდება.
ამ სინდრომის მატარებელი ქალებისათვის 50%-ია ალბათობა, რომ მისი ყველა შვილი მყიფე X ქრომოსომის მატარებელი იქნება; სინდრომის გამოვლენის ალბათობა იზრდება მამრობითი სქესის შვილების შემთხვევაში.
აშშ-ის მონაცემებით, ყოველ 4000 მამაკაცზე და 8000 ქალზე გვხვდება 1 მყიფე X ქრომოსომის სინდრომით დაავადებული.
დიაგნოსტიკა და მკურნალობა
ბავშვებსა და მოზრდილებში დიაგნოსტიკა ხდება დნმ-ის პირდაპირი ანალიზის საფუძველზე. პრენატალურ პერიოდში კი დიაგნოსტიკა ხდება შემდეგი მეთოდით: ორსულობის მე-10 კვირას, ამნიოცენტეზის საშუალებით, იღებენ სინჯს სანაყოფე სითხიდან და ამოწმებენ X ქრომოსომის მუტაციას.
დღესდღეობით, ამ სინდრომისგან განკურნება შეუძლებელია. თუმცა არსებობს სხვადასხვა სახის მკურნალობა სიმპტომების შესამსუბუქებლად და ბავშვის სოციალურ გარემოსთან ადაპტაციის გასაუმჯობესებლად. მკურნალობა მოიცავს როგორც მედიკამენტურ ასევე არამედიკამენტურ თერაპიას.
ლიტერატურა
Gerard-Blanluet M. ; Le syndrome de l'X fragile. MTPédiatrie,2003
Beauvais P. ; Houdayer C. ; Syndrome de l'X fragile, Revue du Praticien Monographies, 2001
კრაიგი,განვითარების ფსიქოლოგია
გ.ბახტაძე;ა.ქისტაური;გ.ბახტაძე; თერაპიული ლექსიკონი-"საქართველო",თბილისი 1991
თ.გაგოშიძე; ბავშვის ფსიქიკური განვითარების დარღვევები-"ნეკერი",თბილისი 2007
გენეტიკური დაავადებები
სინდრომები
1339

1339
მოვლენები
მუსლიმანებმა ქაშმირი დაიპყრეს.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
1 ნოემბერი : რუდოლფ IV — ავსტრიის ჰერცოგი (გ. 1365)
დეკემბერი
თარიღი უცნობია
გარდაიცვალნენ
იანვარი
თებერვალი
17 თებერვალი : ოტო — ავსტრიის ჰერცოგი (დ. 1301)
მარტი
აპრილი
მაისი
ივნისი
ივლისი
აგვისტო
სექტემბერი
19 სექტემბერი : გო-დაიგო — იაპონიის იმპერატორი (დ. 1288)
ოქტომბერი
ნოემბერი
დეკემბერი
თარიღი უცნობია
გოლეთიანი (სავაჭრო სახლი)

გოლეთიანი (სავაჭრო სახლი)
სავაჭრო სახლი გოლეთიანი - არის ნოკიას ერთადერთი ოფიციალური პარტნიორი საქართველოში. კომპანია ნოკიასთან თანამშრომლობს 1998 წლიდან.
ორგანიზაცია ჩამოყალიბდა ინდივიდუალურ საწარმოდ 1997 წელს, მის საქმიანობას წარმოადგენდა აუდიო-ვიდეო პროდუქციის რეალიზაცია და სერვისი. შემდგომში მან შეითავსა ფოტო მომსახურება და სერვისი.
1998 წლიდან ორგანიზაცია არის საქართველოში GSM ოპერატორების პარტნიორი.
რესურსები ინტერნეტში
სავაჭრო სახლი გოლეთიანის ოფიციალური საიტი
სქოლიო
ქართული ფირმები
თაჰირლი (მრავალმნიშვნელოვანი)

თაჰირლი (მრავალმნიშვნელოვანი)
თაჰირლი შეიძლება აღნიშნავდეს:
თაჰირლი — სოფელი აზერბაიჯანში, იარდიმლის რაიონი
თაჰირლი — სოფელი აზერბაიჯანში, ჯალილაბადის რაიონი
პოლონეთის ადმინისტრაციული დაყოფა

პოლონეთის ადმინისტრაციული დაყოფა სამსაფეხურიანია. ქვეყანა იყოფა სავოევოდოებად, სავოევოდოები თავის მხრივ იყოფიან პოვიატებად, ხოლო პოვიატები – გმინებად.
ახალი ადმინისტრაციული დაყოფა შემოიღეს 1999 წელს. ამჟამად პოლონეთში 16 სავოევოდო, 379 პოვიატი (65 საქალაქო და 314 სასოფლო) და 2478 გმინაა (307 საქალაქო, 582 სასოფლო-საქალაქო და + 1589 სასოფლო). წინა ადმინისტრაციული დაყოფა შემოიღეს 1975 წლის 1 ივნისს. სამსაფეხურიანი დაყოფიდან გადავიდნენ ორსაფეხურიანზე: გააუქმეს პოვიატები და პოლონეთი დაყვეს სავოევოდოებად (49) და გმინებად.
1999 წლის 1 იანვრიდან ძალაში შევიდა ახალი ადმინისტრაციული სამსაფეხურიანი დაყოფა.
პოლონეთის სავოევოდოები
პოლონეთის ადმინისტრაციული დაყოფა
Jvari

Jvari may refer to the following in the country of Georgia:
Jvari (town), a town in Georgia
Jvari (monastery), an ancient monastery in Georgia
Jvari inscriptions, Georgian inscriptions
შტეფენეშტი (შტეფან-ვოდეს რაიონი)

შტეფენეშტი (შტეფან-ვოდეს რაიონი)
შტეფენეშტი — სოფელი მოლდოვაში, შტეფან-ვოდეს რაიონში. მდებარეობს ზღვის დონიდან 98 მეტრზე. 2004 წლის მონაცემებით, მოსახლეობა 1 202 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
შტეფან-ვოდეს რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
შტეფან-ვოდეს რაიონის სოფლები
განათლების კლასიფიკაციის საერთაშორისო სტანდარტი

განათლების კლასიფიკაციის საერთაშორისო სტანდარტი (ინგლ. The Standard International Standard Classification of Education - შემოკლ, ISCED [აი-ეს-სი-ი-დი]) წარმოადგენს გაერთიანებული ერების განათლების, მეცნიერებისა და კულტურის ორგანიზაციის მიერ შემუშავებულ სტანდარტს სკოლის ტიპებისა და სასკოლო სისტემების საკლასიფიკაციოდ და დასახასიათებლად. სტანდარტი განასხვავებს სხვადასხვა დონეს. საერთაშორისო მასშტაბით ხსენებული სტანდარტი გამოდგება ქვეყნების, ან ქვეყნების მოქალაქეების განათლების დონის დასადგენად.
განათლების კლასიფიკაციის საერთაშორისო სტანდარტის ჩამოყალიბების ისტორია
განათლების კლასიფიკაციის საერთაშორისო სტანდარტი პირველად 1970-იან წლებში გამოიყენეს მსოფლიო მასშტაბით განათლების სფეროში სტატისტიკის შემუშავების მიზნით.
სტანდარტი 1975 წელს ოფიციალურად მიიღეს ჟენევაში ჩატარებულ „განათლების მსოფლიო კონფერენციაზე“ (International Conference on Education), ხოლო 1978 წელს, პარიზში იგი მიესადაგა პედაგოგიური სტატისტიკების ე.წ. ნორმირებებს.
დროთა განმავლობაში, მრავალმხრივი განათლების გაზრდილ შესაძლებლობათა გამო გაჩნდა სხვა ადაპტაციების საჭიროებაც.
ახლანდელი განათლების კლასიფიკაციის საერთაშორისო სტანდარტის ხელახლა შემუშავებული ვერსია მიიღეს 2011 წლის ნოემბერში იუნესკოს გენერალური კონფერენციის 36-ე სხდომაზე და მომდევნო წლებში იგი გამოდგება საერთაშორისო მასშტაბით მთავარ ოფიციალურ საზომად განათლების სისტემათა შედარების საქმეში.
განათლების კლასიფიკაციის საერთაშორისო სტანდარტი - 97
ნულოვანი დონე (სკოლამდელი აღზრდა)
ნულოვანი დონე მოიცავს სკოლამდელ აღზრდას (ინგლ. pre-primary education). სკოლამდელ აღზრდაში შედის ბავშვთა ბაღი და მოსამზადებელი კლასი. ასაკობრივად იგულისხმება 3/5-დან 5/7-მდე წლები.
პირველი დონე (საბაზისო განათლება)
საბაზისო განათლება (ინგლ. primary education, ანდა first step of basic education) - სასწავლო და სასკოლო ვალდებულება. ეყრდნობა კლასის მასწავლებელთა სისტემას, ანუ ცალკე მასწავლებელი ასწავლის კლასს უმეტეს საგნებს. უმეტეს საგნებს გარდა რელიგიისა და შრომისა.
მეორე დონე (მეორე საფეხურის განათლება I / ქვესაფეხური, შუასაფეხური)
რესურსები ინტერნეტში
* International Standard Classification of Education ISCED 1997
* Levels of education and training in the EU Labour Force Survey. Classification ISCED 1997
* ISCEDmaps
* Levels of Education
კლასიფიცირების სისტემები
საგანმანათლებლო ეტაპები
იუნესკო
თოკის ციხე

თოკის ციხე — არქიტექტურული ძეგლი ასპინძის მუნიციპალიტეტის სოფელ თოკის სამხრეთ-აღმოსავლეთით.
ციხე არის კვადრატული ფორმის (10x10 მ). მისი ქვედა ნაწილი კარგად არის შემონახული და შემორჩენილი კედლების სიმაღლე ზოგ ადგილას აღემატება 2 მეტრს. კედლების სისქე 2.5 მეტრს აღემატება და შიდა სივრცე, რომელიც ასევე კვადრატის მოყვანილობისაა მხოლოდ 3x3 მ ზომისაა. კედლები ნაგები არის კარგად ნათალი ქვით, მშრალი წყობით.
რესურსები ინტერნეტში
ასპინძის მუნიციპალიტეტის ციხესიმაგრეები
ქემერტის გერის ძმის ეკლესია

ქემერტის გერის ძმის ეკლესია — არქიტექტურული ძეგლი, საკულტო ნაგებობა, მდებარეობს ქურთის მუნიციპალიტეტის სოფელ ქემერტში, მინდიაანთ უბანში, სასაფლაოზე. აგებულია გვიან შუა საუკუნეებში.
სოფლის სასაფლაოზე, მინდიაანთ უბანში მდებარე ეკლესია გეგმით კვადრატს უახლოვდება, აღმოსავლეთით გაშლილი ნახევარწრიული ფორმის აბსიდში მაღალი თაღოვანი სარკმელია, ხოლო ჩრდილოეთით თაღოვანი ნიშაა. საკურთხევლის ცენტრში შემორჩენილია ტრაპეზის ქვედა ქვები. აბსიდი დარბაზისაგან გამოყოფილია შვერილებით.
გრძივ კედლებს ყოფს წყვილი პილასტრი. ინტერიერი შებათქაშებულ-შეთეთრებული იყო. იქ, სადაც ბათქაში ჩამოცვენილია, ჩანს ქართული აგურის წყობა. და-რბაზი ნათდებოდა აღმოსავლეთის, დასავლეთის და სამხრეთის სარკმლებით.
თაღოვანი შესასვლელი სამხრეთიდანაა დატანებული. აღმოსავლეთ ფასადზე ჩაძირული ჯვარი პირდაპირ სარკმელს ებჯინება. დასავლეთი ფასადის ზედა ნაწილში აგურის წყობით შესრულებული გოლგოთის ჯვარია. ადგილობრივ მოსახლეობას ეკლესია ყავრით გადაუხურავს. სამშენებლო მასალად გამოყენებულია რიყის ქვა. კამარა და კონქი ჩამოქცეულია. ოთხივე კედელი გარღვეულია. სარკმლები და კარი დაზიანებულია. იატაკი აყრილია.
ლიტერატურა
შიდა, ქართლი, პატარა და დიდი ლიხვის ხეობების არქიტექტურული მემკვიდრეობა, ტ. I, თბ., 2002, გვ., 178-179
ქურთის მუნიციპალიტეტის ტაძრები
ანა შალიკაშვილი

ანა შალიკაშვილი (დ. 16 თებერვალი, 1919, ქუთაისი — გ. მარტი, 2004) — ქართული მხატვარ-მულტიპლიკატორი, საქართველოს სსრ-ის სახალხო მხატვარი (1983)
ბიოგრაფია
1942 წელს დაამთავრა თბილისის სახელმწიფო სამხატვრო აკადემია. მისი პედაგოგები იყვნენ: დავით კაკაბაძე, სერგო ქობულაძე, შალვა მამალაძე. 1943 წლიდან მუშაობდა ქუთაისის დრამატული თეატრის მხატვრად.1947-1972 წლებში მუშაობდა საქართველოს კინოსტუდიაში ჯერ მულტიპლიკატორად, შემდეგ დამდგმელ მხატვრად. თბილისს უძღვნა ფერწერული ნამუშევრები: სერია „ვაკის პარკი“ (1986), „მეეზოვე“, „წინდების გამყიდველი“, „მეტროს წინ“ (სამივე — 1998); შექმნა დაზგური გრაფიკის ნიმუშები („ძველი უბანი“, 1956); ლინოგრავიურების სერია მხატვარ ნატალია ფალავანდიშვილის ეტიუდებზე (1979) და სხვა; მას ეკუთვნის ესკიზები ნახატი ფილმებისათვის „ერთი ქილა ერბო“, „განთიადის მომღერალი“, „რწყილი და ჭიანჭველა“, „მამაცი კურდღელი“, „მტრობა“, „წუნა და წრუწუნა“ და სხვა. ანა შალიკაშვილის ნახატები დაცულია საქართველოს თანამედროვე ხელოვნების მუზეუმში.
ლიტერატურა
რესურსები ინტერნეტში
დაბადებული 16 თებერვალი
დაბადებული 1919
გარდაცვლილი 2004
საქართველოს სსრ-ის სახალხო მხატვრები
ქუთაისში დაბადებულები
ქართველი ქალები
ქართველი მულტიპლიკატორები
თბილისის სახელმწიფო სამხატვრო აკადემიის კურსდამთავრებულები
ა
მეცნიერთა სახლი (კრასნოდარი)

მეცნიერთა სახლი (კრასნოდარი)
მეცნიერთა სახლი — კულტურული ცენტრი ქალაქ კრასნოდარში. სახელმწიფო საქალაქო ორგანიზაცია (არასამთავრობო ორგანიზაცია).
ისტორია
მეცნიერთა სახლი მის ძველ შენობაში 1924 წლიდან არსებობს. ის ერთ-ერთი უძველესია ქვეყანაში, აშენდა ცოტა მოგვიანებით ვიდრე მოსკოვის, ლენინგრადის, ყაზანისა და ოდესის მეცნიერთა სახლები. მისი კედლები ინახავს კრასნოდარის მუსიკალური ცხოვრების მდიდარ ისტორიას. სწორედ აქ დაიბადა ყუბანის ოპერა.
1924 წელს, შენობის კედლებში, ფუნქციონირებს მეცნიერთა და ინჟინერთა სახლი - შემოქმედებითი, კულტურული და საგანმანათლებლო კლუბი ინტელიგენციისა და სამეცნიერო საზოგადოებისთვის.
ომის დაწყებამდე კრასნოდარის ინტელიგენციას, რომელსაც ჰქონდა მუსიკალური და ლიტერატურული შესაძლებლობები, უყვარდა ამ სახლში ვოკალური სტუდიის ღონისძიებებზე შეკრება. აქ გაისმა სიმფონიური ორკესტრის მელოდიები, პირველად დაიდგა ნაწყვეტები ოპერებიდან, დაიდგა ლიტერატურული და მუსიკალური წარმოდგენები. ომმა გარკვეული დროით შეწყვიტა სტუდიურის ცხოვრება, მაგრამ მისი დასრულების შემდეგ მეცნიერთა სახლის კულტურული ცხოვრება და ტრადიციები აღორძინდა და დღემდე გრძელდება .
მეცნიერთა და ინჟინერთა სახლი დარეგისტრირდა 1997 წლის 7 ოქტომბერს. ევგენი ვინოგრადოვი არის სახლის დირექტორი.
აქ არის ადგილობრივი ისტორიის განყოფილება, განყოფილების თავმჯდომარეა ნინა კონოვალოვა.
ვოკალურმა სტუდიამ ნახევარი საუკუნის იუბილე აღნიშნა, ის 1960 წლიდან არსებობს.
კრასნოდარის ახალგაზრდული კლუბი მუშაობს აღნშნულ სახლში. მეცნიერთა სახლში არის რამდენიმე სასწავლო კურსი, მათ შორის: ინგლისური ენის და სამხატვრო სცენის შემოქმედებითი ასოციაციის სამსახიობო კურსები.
მეცნიერთა და ინჟინერთა სახლი მნიშვნელოვანი კულტურული და ისტორიული ღირსშესანიშნაობაა, რომელიც 90 წელზე მეტი ხნის განმავლობაში ფუნქციონირებს. დღეს ის ყველანაირ საგანმანათლებლო და გასართობ ღონისძიებებს მასპინძლობს.
ფუნქციები
სახლმა შეასრულა შემდეგი ფუნქციები:
მეცნიერების დასვენების ორგანიზება, მათ შორის კონცერტები, ექსკურსიები, ლიტერატურული და მუსიკალური საღამოები, შეხვედრები საინტერესო ადამიანებთან, ლექციები, სპორტული ღონისძიებები, გასვლა დასასვენებელ სახლებში;
ინფორმაციის გაცვლა მეცნიერებისა და ტექნოლოგიის მიღწევების, ქვეყნის საზოგადოების მოვლენების, მეცნიერების პოპულარიზაციის შესახებ;
მონაწილეთა ორგანიზაცია წრეებში, ჰობის განყოფილებებში და სამოყვარულო ჯგუფებში.
არქიტექტურა
ოთახები გაფორმებულია მდიდრული როზეტებით, სტიკოს დეკორაციით, ფილებით. ჭერი ძალიან მაღალია და ფართო დარბაზებს აქვს შესანიშნავი აკუსტიკური მახასიათებლები.
შენობის მოპირდაპირედ და მის მარცხნივ მსგავსი ძველი, სავაჭრო სახლებია, მაგრამ ქუჩის მეორე მხარეს განთავსებულია თანამედროვე მაღალტექნოლოგიური სავაჭრო ცენტრები.
თანამედროვე ვითარება
მეცნიერებისა და ინჟინრების სახლში კულტურული ცხოვრება ჯერ კიდევ ძალიან მდიდარია: აქ სპექტაკლები ტარდება, კონცერტები ეწყობა და დღესასწაულებისადმი მიძღვნილი მომხიბლავი ღონისძიებები ტარდება. დაწესებულება რეგულარულად მონაწილეობს სხვადასხვა მსოფლიო ღონისძიებებშიც.
რესურსები ინტერნეტში
Культура. Искусство. Краснодар
Дом ученых на карте Краснодара
სქოლიო
კრასნოდარის ღირსშესანიშნაობები
კრასნოდარი
კავკასია
სოსთენი (სამოცდაათთაგანი)

სოსთენი (სამოცდაათთაგანი)
მოციქული სოსთენი - ქრისტეს მოციქული, მართლმადიდებელი ეკლესიის წმინდანი, ხსენების დღე არის ძველი სტილით 8 დეკემბერი, ახალი სტილით - 21 დეკემბერი.
იხილეთ აგრეთვე
ქრისტეს სამოცდაათი მოციქული
ლიტერატურა
„წმიდანთა ცხოვრება“, ტომი IV, თბილისი, 2003 წ.
I საუკუნის ქრისტიანი წმინდანები
ქრისტეს სამოცდაათი მოციქული
მართლმადიდებელი ეკლესიის წმინდანები
ფიფა-ს კონფედერაციის თასი 2013

ფიფა-ს კონფედერაციის თასი 2013 — ფიფა-ს კონფედერაციის თასის მე-9 გათამაშება, რომელიც ბრაზილიაში ჩატარდა. ტურნირი ითვლება 2014 წლის მსოფლიო ჩემპიონატის შესავლად. გაიმარჯვა ბრაზილიის ნაკრებმა, რომელმაც ფინალში ესპანეთი დაამარცხა.
მონაწილე გუნდები
1ვინაიდან ევროპის ჩემპიონი ესპანეთი გახდა, რომელსაც ევრო 2012-მდე უკვე მოპოვებული ჰქონდა კონფედერაციის თასის საგზური (როგორც მსოფლიო ჩემპიონს), ევროპისათვის გამოყოფილი ადგილი ევროპის ჩემპიონატის ფინალისტს, იტალიას, ერგო.
შედეგები
ჯგუფური ეტაპი
ჯგუფი A
|}
ჯგუფი B
|}
პლეი-ოფი
ნახევარფინალი
მესამე ადგილისათვის
ფინალი
რესურსები ინტერნეტში
ფიფა-ს კონფედერაციის თასი 2013 ფიფა-ს ოფიციალურ საიტზე.
2013